Број: 404-02-14/2025-02/04

Датум: 14. мај 2025. године

**ПОЗИВ ЗА ДОСТАВЉАЊЕ ПОНУДА**

За пружање консултантских услуга у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат:

**Консултант за унапређење система акредитације у високом образовању – 2 консултанта**

Канцеларија за дуално образовање и Национални оквир квалификација добила је донацију Швајцарске Конфедерације преко Швајцарске агенције за развој и сарадњу (СДЦ) за реализацију пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији” за период од 2. децембра 2022. године до 30. септембра 2026. године. За пружање подршке Канцеларији у имплементацији пројекта биће ангажован тим консултаната који ће реализовати активности предвиђене пројектним задатком, међу којима је и консултант за развој стандарда квалификација у систему високог образовања (друштвено-хуманистичко и природно-математичко образовно-научно поље).

1. **Циљеви ангажовања**

Од ангажованог консултанта се очекује подршка имплементацији пројектних активности у складу са пројектним задатком, како би се омогућило ефикасно достизање планираних пројектних резултата и исхода.

1. **Контекст задатка**

Циљ пројекта је да пружи подршку за даљи развој ефикасног и транспарентног система који омогућава сарадњу између образовних институција и света рада. У складу са тим, очекивани исходи Пројекта су следећи:

1. Унапређен систем дуалног образовања, које омогућава лакши прелазак са образовања на запослење,
2. Унапређена ефикасност и транспарентност образовног система кроз дигитализацију процеса и процедура,
3. Унапређен систем НОКС-а у контексту целоживотног учења.

Када је реч о унапређењу система НОКС-а у контексту целоживотног учења, пројектне активности укључују и подршку за имплементацију политика НОКС-а у високом образовању, а намера Канцеларије је да део ових активности буде усмерен на подршку за развој стандарда квалификација на основу којих ће бити развијени и акредитовани студијски програми. Канцеларија ће подржати реализацију активности предвиђених Стратегијом 2030 и Планом раста, и ангажовати стручњаке који ће спровести неопходне анализе, мапирати потребе и могућности за развој стандарда квалификација, пружити подршку Министарству просвете за реализацију конкурса и пружити подршку Националном телу за акредитацију и обезбеђење квалитета у високом образовању (НАТ) за унапређивање стандарда за акредитацију.

**Задаци Консултанта**

У оквиру Пројектног задатка биће ангажована 2 консултанта од којих се очекује реализација следећих активности:

Консултант 1:

1. Анализа односа и процедура усвајања Листе квалификација и Листе звања и израда препорука за њихову бољу синхронизацију;
2. Анализа потребних измена и допуна Закона о високом образовању – идентификација области измена и израда препорука за измене и допуне Закона ради његовог усклађивања са системом НОКС;

Консултант 2:

1. Анализа постојећих стандарда и процедуре за акредитацију студијских програма и израда препорука за њихово унапређење уважавајући нормативни и институционални оквир;
2. Спровођење консултација са релевантним актерима како би се прикупиле повратне информације о предложеним изменама.

**4. Заинтересовани консултант треба да испуњава следеће услове**

Квалификације и вештине:

* Високо образовање у области права (ниво 6.2 НОКС-а)
* Познавање законодавног и институционалног оквира система високог образовања, укључујући разумевање основних принципа, политика и пракси у области акредитације

Професионално искуство:

* Најмање три (3) године професионалног искуства у области високог образовања, укључујући рад на развоју, анализи и/или имплементацији акредитације студијских програма

Специфично професионално искуство:

* Радно искуство у анализи и/или развоју законодавних регулатива у области високог образовања, посебно у вези са акредитацијом студијских програма
* Искуство у изради и анализи Листе квалификација и Листе стручних, академских и научних назива, укључујући укључивање квалификација у Листу звања
* Искуство у саветовању и сарадњи са релевантним институцијама, на теме као што су усклађивање и унапређење система НОКС и система високог образовања, са посебим акцентом на систем акредитације студијских програма
* Практично искуство у припреми стручних препорука за измене закона и других прописа који се односе на развој стандарда квалификација и процес акредитације

Наручилац задржава право да у случају потребе у поступку избора консултанта, од кандидата тражи одређену документацију на увид, као потврду наводима из биографије.

**5. Трајање ангажмана**

Ангажман ће се спроводити у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а кандидат који буде изабран биће ангажован у периоду од 02. јуна до 31. децембра 2025. године.

1. **Избор кандидата**

Избор консултанта ће се вршити на основу квалификација за реализацију радног задатка, у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”.

**Заинтересовани кандидати своје понуде треба да пошаљу најкасније до 28.05.2025. године до 12:00 часова на електронску адресу** **kancelarija@dualnok.gov.rs**са назнаком „ПОНУДА за унапређење система акредитације у високом образовању (Консултант 1 или Консултант 2)”.

**Понуда треба да садржи биографију са детаљним информацијама о искуству понуђача консултантских услуга и финансијску понуду[[1]](#footnote-1) за реализацију пројектних активности у динарима (бруто)**.

Детаљније информације о предвиђеним активностима и условима ангажовања дате су у Пројектном задатку. За додатне информације можете се обратити у писаној форми на електронску адресу: kancelarija@dualnok.gov.rs.

**ФИНАНСИЈСКА ПОНУДА**

у оквиру пројектног задатка: Унапређење система акредитације у високом образовању (Консултант 1 или Консултант 2)

|  |  |  |
| --- | --- | --- |
| **Бр.**  | Активности | **Понуђена бруто цена** |
| 1.  | Реализација активности и исхода предвиђених пројектним задатком | РСД |
|  | **Укупно** | **РСД** |

Укупна вредност понуде је: \_\_\_\_\_\_\_\_\_\_\_\_ РСД бруто.

У финансијску понуду су укључени сви пратећи трошкови у вези са реализацијом Пројектног задатка.

Датум: \_\_\_\_\_\_\_\_\_\_\_\_\_\_\_\_\_

 Потпис

1. Према обрасцу у прилогу [↑](#footnote-ref-1)